ເນໂຕ້ສືບສວນ ຂ່າວການໂຈມຕີ ພົນລະເຮືອນ
ເນໂຕ້ພວມທຳການສືບສວນ ເບິ່ງລາຍງານຂ່າວ ການໂຈມຕີທາງອາກາດ ທີ່ເຮັດໃຫ້ພົນລະເຮືອນລີເບຍ ເສຍຊີວິດ
ອົງການເນໂຕ້ກ່າວໃນວັນເສົາມື້ນີ້ວ່າ ຕົນພວມສືບສວນເບິ່ງ ລາຍງານຂ່າວຂອງພວກຕໍ່ຕ້ານລັດຖະບານ ໃນລີເບຍທີ່ວ່າ ການໂຈມຕີທາງອາກາດຂອງກຳລັງປະສົມ ໄດ້ຖືກພວກນັກ ລົບຈຸນຶ່ງ ຂອງກຸ່ມກຳລັງຕໍ່ຕ້ານລັດຖະບານໃກ້ໆກັບເມືອງ Brega ໃນພາກຕາເວັນອອກຂອງລີເບຍເຮັດໃຫ້ຢ່າງນ້ອຍ 3 ຄົນຂອງພວກນັກລົບຈຸນີ້ເສຍຊີວິດ ພວກທີ່ເຫັນເຫດການກ່າວວ່າ ມີຜູ້ໃດຜູ້ນຶ່ງຢູ່ໃນກຸ່ມດັ່ງກ່າວ ໄດ້ຍິງປືນຕໍ່ຕ້ານອາກາດສະຍານຂະໜາດໜັກຂຶ້ນສູ່ທ້ອງຟ້າ ກ່ອນທີ່ການໂຈມຕີຈະມີຂຶ້ນໃນຕອນແລງຂອງມື້ວັນສຸກວານ ນີ້ເຖິງແມ່ນຍັງບໍ່ທັນເປັນທີ່ຈະແຈ້ງເທື່ອວ່າການຍິງປືນຂຶ້ນຟ້າ ດັ່ງກ່າວ ແມ່ນເພື່ອເປັນການສະເຫຼີມສະຫຼອງຂອງພວກຕໍ່ ຕ້ານລັດຖະບານ ຫຼືເປັນການຍິງຂອງກຳລັງນິຍົມຜູ້ນຳລີ ເບຍ ທ່ານ Moammar Gadhafi ທີ່ໄດ້ແຊກຊຶມເຂົ້າໄປ ໃນຖັນແຖວຂອງພວກຕໍ່ຕ້ານລັດຖະບານ ພວກທີ່ເຫັນເຫດການກ່າວວ່າ ເຂົາເຈົ້າໄດ້ເຫັນລົດຢ່າງນ້ອຍ 4 ຄັນຖືກໄຟໄໝ້ໃນການໂຈມ ຕີໃນມື້ວານນີ້ ອົງການຂ່າວຝຣັ່ງລາຍງານວ່າ ພວກຕໍ່ຕ້ານລັດຖະບານອ້າງວ່າຕົນໄດ້ຮັບໄຊຊະນະໃນການ ສູ້ລົບເພື່ອຍາດແຍ່ງເອົາເມືອງ Brega ຫຼັງຈາກໄດ້ມີການຕໍ່ສູ້ກັນຢ່າງດຸເດືອດໃນວັນເສົາມື້ນີ້ ເມືອງ Brega ແມ່ນນຶ່ງໃນຫຼາຍຫົວເມືອງ ທີ່ຕັ້ງເລາະລຽບແຄມຝັ່ງທະເລເມດີແຕເຣນຽນທີ່ ໄດ້ມີການປ່ຽນມືໄປມາໃນການຄວບຄຸມ ນັບແຕ່ໄດ້ມີການລຸກຮືຂຶ້ນຕ້ານການປົກຄອງເປັນເວ ລາ 42 ປີຂອງທ່ານ Gadhafi ໃນການເດືອນກຸມພາຜ່ານມາ